-Տեսակներ կային, որոնք ընդհանրապես չէին եղել Կարմիր գրքում, հիմա մտել են: Տեսակներ կային, որոնք նախկինում կային, իսկ հիմա հանվել են կամ եղել են որպես անհետացած կենդանիներ, սակայն պարզվել է, որ դրանք գոյություն ունեն, պարզապես քիչ են: Օրինակ, շերտավոր բորենին Կարմիր գրքում նշվել էր որպես վերացած տեսակ, սակայն ուսումնասիրությունները պարզեցին, որ այդ կենդանին գոյություն ունի: Բնապահպանները հայտնաբերել էին նրա կմախքը և գանգոսկրը: Արդյունքում այն դարձավ կրիտիկական վիճակում գտնվող կենդանի: Նոր Կարմիր գրքում տեղ գտնելով` չի կարելի միայն ասել, որ տվյալ տեսակի կենդանին արդեն վտանգված է: Դա պայմանավորված է նոր չափորոշիչներով: Չի կարելի ասել, որ բնական պայմանները վատացան, և Կարմիր գիրքը հաստացավ. նոր չափորոշիչներից ելնելով` որոշակի բույսեր ու կենդանիներ չեն ներառվել: Օրինակ, սև ագռավը հանվել է Կարմիր գրքից, քանի որ Բնության պահպանության միջազգային միության չափորոշիչներով սև ագռավ շատ կա: Նորությունն այն է, որ անողնաշար կենդանիներն էլ են մտել Կարմիր գիրք: Դա շատ կարևոր է, քանի որ եթե գնահատում ենք կենսաբազմազանությունը, ապա ամբողջությամբ պետք է գնահատենք: Կարմիր գրքում ընդգրկվել են նաև սնկեր, որոնք նախկինում չկային: Դրանք 40-ն են: